*2. sz. függelék: Adatkezelési tájékoztató*

**A MÁV Zrt.**

**ADATKEZELÉSI TÁJÉKOZTATÓJA**

**a pályázók és törvényes képviselők részére a MÁV- csoport esélyegyenlőségi ösztöndíj programjával összefüggésben végzett adatkezelésről**

1. **Adatkezelő megnevezése és elérhetőségei**

**MÁV Magyar Államvasutak Zártkörűen Működő Részvénytársaság**

Székhely: 1097 Budapest, Könyves Kálmán krt. 36.

Cégjegyzékszám: 01-10-042272

Adószám: 10856417-2-44

E-mail: eselyosztondij@mavcsoport.hu (a továbbiakban: Adatkezelő vagy MÁV Zrt.)

1. **Adatfeldolgozó megnevezése és elérhetőségei**

**MÁV Szolgáltató Központ Zártkörűen Működő Részvénytársaság**

Székhely: 1134 Budapest, Dévai utca 23.

Cégjegyzékszám: 01-10-045838

Adószám: 14130179-2-44

E-mail: helpdesk@mav-szk.hu

(a továbbiakban: Adatfeldolgozó)

Az Adatkezelő és az Adatfeldolgozó között létrejött szerződés alapján az Adatfeldolgozó teljes körű humán (adatrögzítés, bérszámfejtési) és informatikai szolgáltatást (levelező rendszer teljeskörű üzemeltetése és tárhelyszolgáltatás) nyújt az Adatkezelő részére, így jelen adatkezelést illetően különösen az alábbiakat:

* az esélyegyenlőséget elősegítő ösztöndíjra pályázók pályázati feltételeinek vizsgálata érdekében az Adatkezelőnek visszaigazolja a pályázó szülőjének munkaviszonyának fennállását.
* a nyilvántartásba vételhez szükséges személyi és egyéb adatokat rögzíti, valamint az ösztöndíj kiutalását végzi.

**3. Az érintettek köre:** valamennyi természetes személy, aki a MÁV Zrt. esélyegyenlőségi ösztöndíj programja (a továbbiakban: „Program”) keretében meghirdetett esélyegyenlőségi ösztöndíjra a MÁV Zrt. által az erre kialakított <https://www.mavcsoport.hu/mav-csoport/eselyegyenloseget-elosegito-osztondijak> weboldalon található online jelentkezési felületen keresztül jelentkezik a Programban részt vesz és az Adatkezelővel ösztöndíjszerződést köt. Amennyiben az ösztöndíj pályázatra jelentkező még nem töltötte be a 18. életévét, úgy a pályázat benyújtásához a képviselőjének a hozzájárulása szükséges, így a törvényes képviselő is az adatkezelés érintettjének minősül (a továbbiakban: „**érintett***”*).

**4. Az adatkezelésre vonatkozó információk**

**4.1. Az adatkezelés célja:** az adatkezelés célja a **Program** lebonyolítása, elbírálása és a MÁV Zrt. munkavállalók gyermekének támogatása céljából kötött szerződés teljesítése.

**4.2. Az adatkezelés jogalapja:**

a)GDPR 6. cikk (1) bekezdésének b) pontja szerint az adatkezelés szükséges a szerződés megkötését megelőzően az érintett kérésére történő lépések megtételéhez (a pályázati szakasz lebonyolítása a szerződés megkötésére (előkészítésére) irányuló eljárás lefolytatása), illetve az érintett és az Adatkezelő közötti szerződés teljesítéséhez (a sikeres pályázat esetén megkötött ösztöndíjszerződés).

b) az ösztöndíjszerződés és e szerződés alapján történt kifizetések nyilvántartásával összefüggő adatkezelés jogalapja a GDPR 6. cikk (1) bekezdés c) pontja szerint az Adatkezelőre vonatkozó jogi kötelezettség teljesítése, amelyet a számvitelről szóló 2000. évi C. törvény (a továbbiakban: **„Számviteli tv.”**) 169.§ (1) – (2) bekezdése állapít meg.

**4.3. A kezelt adatok köre**

**4.3.1. A pályázati jelentkezés alkalmával az alábbi adatokat kezeljük, amennyiben az érintett tanulói esélyegyenlőséget elősegítő ösztöndíjra pályázik:**

|  |  |
| --- | --- |
| **A kezelt személyes adatok köre** | **Az adatkezelés célja** |
| az érintett teljes neve és születési dátuma | az érintett azonosítása / a pályázat elbírálása |
| az érintett szülőjének neve, munkáltatójának és munkáltatója szervezeti egységének megnevezése, akinek munkaviszonyára tekintettel a pályázat benyújtásra került |
| az érintett email címe, (mobil)telefonszáma | az érintettel történő kapcsolatfelvétel |
| amennyiben az érintett mindkét szülője jelenleg is az ösztöndíjat meghirdető Társaságok valamelyikénél munkaviszonyban áll, akkor a másik szülő neve, e szülő munkáltatójának és munkáltatója szervezeti egységének megnevezése, a szülő törzsszáma | a pályázat elbíráláshoz szükséges adat (ennek keretében a pályázat benyújtására vonatkozó feltételeknek való megfelelés vizsgálata) |
| a munkaviszony igazolása (ellenőrzése): szülő neve, munkaviszonyával kapcsolatos alapadatok – munkáltató, törzsszám, a munkaviszony kezdetének napja, munkakör. |
| a képzést nyújtó alapfokú vagy középfokú intézmény neve, az iskola igazolása a nappali oktatás munkarendje szerint fennálló tanulói jogviszonyról (igazoláson szereplő személyes adat, aktuális félév), valamint a tanulmányi átlageredményről, valamint a pályázó magaviseleti minősítéséről | a pályázat elbírálásához szükséges adatok és  a pályázati jelentkezéssel együttesen kötelezően benyújtandó iratok a pályázati feltételeknek való megfelelés ellenőrzése céljából |
| nyilatkozat az adatkezelési tájékoztató megismeréséről[[1]](#footnote-1)  (az érintett neve, születési ideje és anyja neve) |
| nyilatkozat ösztöndíj pályázati jelentkezéshez[[2]](#footnote-2)  (törvényes képviselő neve és aláírása) |
| nyilatkozat szülő-gyermek viszonyról[[3]](#footnote-3)  (törvényes képviselő neve, születési helye, ideje és anyja neve, aláírása) |
| települési önkormányzat jegyzője által kiállított igazolás rendszeres gyermekvédelmi kedvezményre való jogosultságról (amennyiben ilyen típusú kedvezményben részesül) | pályázati jelentkezés elbírálásához nem szükséges, azonban a pozitív bírálatot elősegítő irat |
| szülő azon nyilatkozata, hogy egyedülállóan neveli a pályázó gyermekét.[[4]](#footnote-4)  (törvényes képviselő neve, születési helye, ideje és anyja neve, aláírása) és a pályázó törvényes képviselőjének családi pótlékra való jogosultságát igazoló hatósági bizonyítvány |

**4.3.2. A pályázati jelentkezés alkalmával az alábbi adatokat kezeljük, amennyiben az érintett a MÁV-csoportos árvák tanulmányait támogató ösztöndíjra pályázik:**

|  |  |
| --- | --- |
| **A kezelt személyes adatok köre** | **Az adatkezelés célja** |
| az érintett teljes neve és születési dátuma | az érintett azonosítása / a pályázat elbírálása |
| az érintett szülőjének neve, munkáltatójának és munkáltatója szervezeti egységének megnevezése, akinek munkaviszonyára tekintettel a pályázat benyújtásra került |
| az érintett email címe, (mobil)telefonszáma | az érintettel történő kapcsolatfelvétel |
| amennyiben az érintett mindkét szülője jelenleg is az ösztöndíjat meghirdető Társaságok valamelyikénél munkaviszonyban áll, akkor a másik szülő neve, e szülő munkáltatójának és munkáltatója szervezeti egységének megnevezése, a szülő törzsszáma | a pályázat elbíráláshoz szükséges adat (ennek keretében a pályázat benyújtására vonatkozó feltételeknek való megfelelés vizsgálata) |
| a munkaviszony igazolása (ellenőrzése): szülő neve, munkaviszonyával kapcsolatos alapadatok – munkáltató, törzsszám, a munkaviszony kezdetének napja, munkakör. |
| a képzést nyújtó alapfokú vagy középfokú intézmény neve, az iskola igazolása a nappali oktatás munkarendje szerint fennálló tanulói jogviszonyról (igazoláson szereplő személyes adat, aktuális félév), a tanulmányi átlageredményről, valamint a pályázó magaviseleti minősítéséről. | a pályázat elbírálásához szükséges adatok és  a pályázati jelentkezéssel együttesen kötelezően benyújtandó iratok a pályázati feltételeknek való megfelelés ellenőrzése céljából |
| nyilatkozat az adatkezelési tájékoztató megismeréséről[[5]](#footnote-5)  (az érintett neve, születési ideje és anyja neve) |
| szülő azon nyilatkozata, hogy egyedülállóan neveli a pályázó gyermekét.[[6]](#footnote-6)  (törvényes képviselő neve, születési helye, ideje és anyja neve, aláírása) és a pályázó törvényes képviselőjének családi pótlékra való jogosultságát igazoló hatósági bizonyítvány |

**4.3.3. A pályázat pozitív elbírálása esetén az ösztöndíj szerződés megkötése és teljesítése (Programban részvétel) során a 4.3.1. vagy a 4.3.2. pontban foglaltakon felül az alábbi személyes adatokat kezeljük:**

|  |  |
| --- | --- |
| **A kezelt személyes adatok köre** | **Az adatkezelés célja** |
| az érintett teljes neve, anyja neve, lakcíme, társadalombiztosítási azonosító jele és adóazonosító jele | a szerződés megkötése, ennek keretében az érintett azonosítása és a szerződés nyilvántartása |
| az érintett bankszámlaszáma | az ösztöndíj kifizetése |
| alapfokú vagy középfokú oktatási intézmény által kiadott további félévek – tanulmányi átlagra vonatkozó – igazolásán szereplő további adatok: aktuális év, tantárgyak érdemjegyeinek tanulmányi átlaga | a szerződés létesítéséhez/teljesítéséhez szükséges jognyilatkozatok megtétele, nyilvántartása |
| fegyelmi felelősséget megállapító döntésről szóló tájékoztatás |
| a jogviszony szüneteléséről/megszűnéséről szóló tájékoztatás |
| tanulói jogviszony nappali munkarendjének változásáról szóló tájékoztatás |
| az érintett (ösztöndíjas) szülőjének a MÁV Zrt.-nél, illetve a konszolidációs körébe bevont gazdasági társaságnál fennálló munkaviszonyának megszűnéséről szóló tájékoztatás |

**4.4. Az adatkezelés időtartama:**

a) a pályázat elutasítása esetén az Adatkezelő a jelen adatkezelési tájékoztató 4.3.1./4.3.2. pontban foglalt személyes adatokat az elbírálás napjától számított két (2) hónapig kezeli.

b) a pályázat elfogadása esetén az ösztöndíjszerződés megkötése és teljesítése során a pályázati dokumentáció részeként a jelen adatkezelési tájékoztató 4.3.1. vagy 4.3.2. és 4.3.3. pontban foglalt személyes adatokat Adatkezelő az ösztöndíj szerződés megszűnésétől számított öt (5) évig, míg a Számviteli tv. alapján vezetett nyilvántartás érdekében az ösztöndíjszerződéseket nyolc (8) évig kezeli.

Adatkezelő a fenti adatkezelési időtartamok lejártával a személyes adatokat törli, a személyes adatokat tartalmazó dokumentumokat megsemmisíti.

**4.5. Az adattovábbítás címzettje(i):**

1. **A tanulói esélyegyenlőséget elősegítő ösztöndíj esetében**

*Az adatkezelés célja:* Az Adatkezelő a Bizottság döntését követően elektronikus úton értesíti az illetékes Társaságot a pályázat elfogadásáról és megküldi a pályázó nevét és e-mail/telefonos elérhetőségét annak érdekében, hogy az illetékes Társaság erre kijelölt szervezetei az Adatkezelő adatkezelésért felelős szervezeti egysége tájékoztatását követően értesítse a pályázót – a pályázatban megadott e-mail címen – a pályázat elfogadásáról, majd az ösztöndíjszerződés megkötéséhez szükséges előkészületeket követően megkösse az ösztöndíjszerződést.

*A továbbított személyes adatok köre:* az érintett neve, email-címe és telefonszáma.

1. **A MÁV-csoportos árvák tanulmányait támogató ösztöndíj esetén**

*Az adatkezelés célja:* Az Adatkezelő az elfogadott pályázat(ok) esetén elektronikus úton értesíti az alábbiakban felsorolt leányvállalatok közül az illetékes Társaságot a pályázat elfogadásáról annak érdekében, hogy az illetékes Társaság erre kijelölt szervezetei az Adatkezelő adatkezelésért felelős szervezeti egysége tájékoztatását és a pályázati anyag ellenőrzését követően értesítse a pályázót – a pályázatban megadott e-mail címen – a pályázat elfogadásáról, majd az ösztöndíjszerződés megkötéséhez szükséges előkészületeket követően megkösse az ösztöndíjszerződést.

*A továbbított személyes adatok köre:* az érintett 4.3.2. pontban foglalt adatai.

1. **Címzettek:**

**MÁV Személyszállítási Zártkörűen Működő Részvénytársaság** Székhely: 1091 Budapest, Üllői út 131.

Cégjegyzékszám: 01-10-045551

Adószáma: 13834492-2-44

**MÁV Pályaműködtetési Zártkörűen Működő Részvénytársaság**

Székhely: 1117 Budapest, Budafoki út 79.

Cégjegyzékszám: 01 10 143081

Adószám: 32694422-2-43

**MÁV Szolgáltató Központ Zártkörűen Működő Részvénytársaság**

Székhely: 1134 Budapest, Dévai utca 23.

Cégjegyzékszám: 01-10-045838

Adószám: 14130179-2-44

**MÁV FKG Felépítménykarbantartó és Gépjavító Korlátolt Felelősségű Társaság**

Székhely: 5137 Jászkisér, Jászladányi út 10.

Cégjegyzékszám: 16-09-002819

Adószáma: 11267425-2-16

**MÁV Központi Felépítményvizsgáló Korlátolt Felelősségű Társaság**

Székhely: 1097 Budapest, Péceli u. 2.

Cégjegyzékszám: 01-09-562258

Adószáma: 12175679-2-43

**MÁV Rail Tours Korlátolt Felelősségű Társaság**

Székhely: 1142 Budapest, Tatai utca 93/A.

Cégjegyzékszám: 01-09-355375

Adószáma: 27349841-2-42

**ZÁHONY-PORT Záhonyi Logisztikai és Rakománykezelési Szolgáltató Zártkörűen Működő Részvénytársaság**

Székhely: 4625 Záhony, Európa tér 12.

Cégjegyzékszám: 15-10-040328

Adószáma: 13802613-2-15

**4.6. Az adatok megismerésére jogosult személyek köre:** Az érintettek által megadott adatokat Adatkezelő a MÁV Zrt. Oktatás és HR menedzsment szervezet esélyegyenlőségi ösztöndíjakért felelős munkatársai kezelik, míg az ösztöndíjak adományozásáról döntő bizottság tagjai (a Központi/vállalati üzemi tanácsok elnökei, valamint a Csoportszintű Esélyegyenlőségi Munkacsoport) személyazonosításra nem alkalmas módon ismerik meg az érintettek benyújtott pályázatát.

**5. Az érintett jogai és jogérvényesítési lehetőségei**

***5.1. A tájékoztatás kéréséhez való jog***

Az érintett a jelen adatkezelési tájékoztató 1. pontjában megadott elérhetőségeken keresztül írásban tájékoztatást kérhet az Adatkezelőtől, kérheti személyes adatainak helyesbítését, törlését, valamint az adatkezelés korlátozását.

Kérelmére az Adatkezelő tájékoztatást ad az általa kezelt adatokról, az adatkezelés céljáról, jogalapjáról, időtartamáról, az adatkezelő nevéről, címéről (székhelyéről), az adatfeldolgozó nevéről, címéről (székhelyéről) és az adatkezeléssel összefüggő tevékenységéről, az adatvédelmi tisztviselő elérhetőségéről, továbbá arról, hogy kik és milyen célból kapják vagy kapták meg az érintett személyes adatait, illetve az érintett adatkezeléssel összefüggő jogairól, továbbá az Adatkezelő által megtett intézkedésekről. Az Adatkezelő a kérelem kézhezvételétől számított legrövidebb idő alatt, legfeljebb azonban 1 hónapon belül írásban, közérthető formában adja meg a tájékoztatást. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. Amennyiben a tájékoztatás kérése megalapozatlan vagy – különösen ismétlődő jellege miatt - túlzó, az Adatkezelő költségtérítést állapíthat meg vagy megtagadhatja a kérelem alapján történő intézkedést.

***5.2. Hozzáféréshez való jog***

Az érintett jogosult arra, hogy a jelen adatkezelési tájékoztató 1. pontjában megadott elérhetőségeken keresztül az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e.

A hozzáférés joga alapján az érintett jogosult arra, hogy a folyamatban lévő adatkezeléssel összefüggő személyes adatokhoz és a következő információkhoz hozzáférést kapjon: az adatkezelés célja és jogalapja, a kezelt személyes adatok kategóriái, az adatkezelés időtartama, a személyes adatok továbbításának címzettjei, illetve az adattovábbítás célja, az érintett adatkezeléssel összefüggő jogai, valamint azok érvényesítésének módja, a felügyeleti hatósághoz címzett panasz benyújtásának joga.

Az érintett kérésére Adatkezelő az adatkezelés tárgyát képező személyes adatok másolatát – amennyiben az nem érinti hátrányosan mások jogait és szabadságait - rendelkezésére bocsátja. Az érintett által kért további másolatokért Adatkezelő költségtérítést állapíthat meg.

***5.3. Az adatok módosításának, helyesbítésének kérése***

Az érintett a jelen adatkezelési tájékoztató 1. pontjában megadott elérhetőségeken keresztül kérheti, hogy a rá vonatkozó pontatlan személyes adatokat az Adatkezelő helyesbítse (módosítsa), illetve jogosult arra is, hogy kérje a hiányos személyes adatainak a kiegészítését.

Az Adatkezelő a helyesbítésről (módosításról) értesíti az érintettet, továbbá mindazokat, akiknek korábban az adatot adatkezelés céljára továbbította. Az értesítést mellőzi, ha az lehetetlennek bizonyul vagy aránytalanul nagy erőfeszítést igényel.

***5.4. Személyes adatai törlésének kérése***

Az érintett a jelen adatkezelési tájékoztató 1. pontjában megadott elérhetőségeken keresztül kérheti, hogy az Adatkezelő indokolatlan késedelem nélkül törölje a rá vonatkozó személyes adatokat, ha az alábbi indokok valamelyike fennáll:

1. a személyes adatokra már nincs szükség abból a célból, amelyből azokat gyűjtötték vagy más módon kezelték;
2. a személyes adatokat jogellenesen kezelték;
3. a személyes adatok tárolásának határideje lejárt;
4. a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

Az Adatkezelő a törlésről értesíti az érintettet, továbbá mindazokat, akiknek korábban az adatot adatkezelés céljára továbbította. Az értesítést mellőzi, ha az lehetetlennek bizonyul vagy aránytalanul nagy erőfeszítést igényel.

Az Adatkezelő a személyes adatokat nem törli, ha azok az Adatkezelésre vonatkozó jogszabályi kötelezettség teljesítéséhez, közérdekből, közérdekű archiválás, tudományos és történelmi kutatás céljából vagy statisztikai célból, továbbá jogi igények előterjesztéséhez, érvényesítéséhez, illetve védelméhez szükségesek.

***5.5. Az adatkezelés korlátozása***

Az érintett a jelen adatkezelési tájékoztató 1. pontjában megadott elérhetőségen keresztül, írásban kérheti, hogy az Adatkezelő korlátozza az adatkezelést amennyiben:

* az érintett vitatja a személyes adatok pontosságát (ez esetben a korlátozás arra az időtartamra vonatkozik, amíg az Adatkezelő ellenőrzi az adatok helyességét);
* az adatkezelés jogellenes, de az érintett ellenzi az adatok törlését és kéri azok felhasználásának korlátozását;
* adatkezelés célja megszűnt, de az érintettnek szüksége van azokra jogi igények előterjesztéséhez, érvényesítéséhez, védelméhez;
* az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.

Az adatkezelés korlátozása addig tart, amíg az érintett által megjelölt indok szükségessé teszi. Ha az adatkezelés korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből kezeljük. Az Adatkezelő az érintett kérésére történt adatkezelés korlátozásának feloldásáról az érintettet előzetesen tájékoztatja.

***5.6. Az adathordozhatósághoz való jog***

Figyelemmel arra, hogy az adatkezelés nem automatizált módon történik, ezért az adatkezelés során az érintett nem kérheti a személyes adatai adatkezelők közötti közvetlen továbbítását.

***5.7. Panasz és******Jogorvoslati lehetőségek***

Ha az érintett a személyes adatai kezelésével kapcsolatban észrevételt, kifogást szeretne tenni, akkor a MÁV Zrt. adatvédelemi tisztviselőjéhez fordulhat az [adatvedelem.mav@mavcsoport.hu](mailto:adatvedelem.mav@mavcsoport.hu) elérhetőségen vagy postai úton a 1097 Budapest, Könyves Kálmán krt. 36. címen.

Jogainak megsértése esetén vagy amennyiben az Adatkezelő döntésével nem ért egyet, panasszal a Nemzeti Adatvédelmi és Információszabadság Hatóságnál élhet <https://naih.hu/> oldalon található elérhetőségek egyikén:

Székhely: 1055 Budapest, Falk Miksa utca 9-11.

Postacím: 1363 Budapest, Pf. 9.

Telefon: +36 (1) 391-1400 / +36 (30) 683-5969 / +36 (30) 549-6838

Telefax: +36 (1) 391-1410

E-mail: [ugyfelszolgalat@naih.hu](mailto:ugyfelszolgalat@naih.hu)

Honlap: [www.naih.hu](http://www.naih.hu)

Jogainak megsértése esetén, vagy amennyiben az Adatkezelő döntésével nem ért egyet, az érintett az Adatkezelővel szemben közvetlenül is fordulhat jogorvoslatért az Adatkezelő székhelye szerinti vagy az érintett lakóhelye illetve tartózkodási helye szerinti bírósághoz. A bíróság az ügyben soron kívül jár el.

**6. Az adatkezeléssel összefüggésben alkalmazott jogszabályok**

* Az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet vagy GDRP),
* Az információs önrendelkezési jogról és az információszabadságról szóló 2011. évi CXII. törvény (Infotv.).

Kiadás dátuma: Budapest, 2025.

**MÁV Zrt.**

**Adatkezelő**

1. A Nyilatkozat 1. pontját kell kitölteni és az aláírást követően feltölteni. [↑](#footnote-ref-1)
2. A Nyilatkozat 2. pontját kell kitölteni és az aláírást követően feltölteni. [↑](#footnote-ref-2)
3. A Nyilatkozat 3. pontját kell kitölteni és az aláírást követően feltölteni. [↑](#footnote-ref-3)
4. A Nyilatkozat 4. pontját kell kitölteni és az aláírást követően feltölteni. [↑](#footnote-ref-4)
5. A Nyilatkozat 1. pontját kell kitölteni és az aláírást követően feltölteni. [↑](#footnote-ref-5)
6. A Nyilatkozat 4. pontját kell kitölteni és az aláírást követően feltölteni. [↑](#footnote-ref-6)